
Крумовград




Д О К Л А Д Н А   З А П И С К А


От Себихан Керим Мехмед  –кмет на община  Крумовград

Относно: Одобрение за смяна на обслужващата банка на община Крумовград и разпоредителите от по-ниска степен с бюджет на общината


Дами и господа, общински съветници,


Към настоящия момент банковото обслужване на община Крумовград от Банка „ДСК“ ЕАД e удовлетворително и коректно.Община  Крумовград плаща единствено такса за електронно банкиране, но от години Банка „ДСК“ ЕАД  не предлага лихва по сметките.

В рамките на пазарно проучване за оптимизиране на общинските приходи и на банковите разходи, постъпи предложение от„Търговска банка Д“ АД , която предлага по-изгодни финансови параметри, като изразява  готовност за дългосрочно партньорство, предоставяйки:

- нулеви такси за обслужване на сметки и преводи;


- безплатно електронно банкиране с висок клас сигурност;


- преференциални лихви по наличностите на бюджетната сметка на общината и други;

Ето защо предлагам смяна на обслужващата банка на общината. Тъй като общината оперира с големи бюджетни наличности, предлагането на лихва по бюджетната сметка ще донесе допълнителни приходи по бюджета.

Необходимостта от избор на нова обслужваща банка е свързана с възможността да бъдат постигнати по-благоприятни финансови условия за общината, включително оптимизиране на банковите такси и комисиони.


Разкриването на нов банков офис ще улесни  и физическото обслужване на гражданите, тъй като в града банковото обслужване е ограничено до две банки – Банка „ДСК“ ЕАД и Централна кооперативна банка (ЦКБ).
Промяната има за цел да осигури икономически ефективно, прозрачно и конкурентно банково обслужване, при запазване на необходимото качество, сигурност и непрекъсваемост на обслужването.

За да бъде извършена смяна на обслужващата банка Министерството на финансите поставя изисквания за одобрение от страна на общинския съвет.


Съгласно т.42 на указание на МФ ДДС №  11 от 17.12.2025 година е необходимо при извършване смяна на обслужващата банка на община в уведомителното писмо до МФ - дирекция „Държавно съкровище“ относно плащанията в СЕБРА по кодовете за субсидиите от централния бюджет, по кодовете за временните безлихвени заеми и сметка 7311, общината следва да посочи, че смяната е одобрена от общинския съвет. Към писмото следва да се приложи копие от документа, удостоверяващ направения от общинския съвет избор на нова обслужваща банка. 
Във връзка с гореизложеното и на основание чл. 21, ал. 1, т. 23 и ал.2 от  Закона за местното самоуправление и местната администрация и чл.153, ал.2 и ал.3 от ЗПФ, във връзка с т.42 от ДДС № 11/17.12.2025 г. на дирекция „Държавно съкровище“ на Министерство на финансите, предлагам Общински съвет - Крумовград  да вземе следното





Р Е Ш Е Н И Е:
1.Общински съвет – Крумовград одобрява „Търговска банка Д“ АД за обслужващата банка на община Крумовград – първостепенен разпоредител и второстепенните разпоредители с бюджет в структурата на общината, включително сметките в СЕБРА по:

- кодове за субсидии от централния бюджет;

- временни безлихвени заеми;

- сметка 7311.
2. Възлага и делегира права на кмета на община Крумовград да предприеме всички необходими правни и фактически действия за изпълнение на настоящето решение, включително сключване на договор с новата банка, откриване и закриване на банкови сметки на община Крумовград и банкови сметки на второстепенните разпоредители с бюджет към общината.

Внесъл: ________/п/_________








                                      

              / Себихан Мехмед/
Изготвил:______/п/_______


/В.Хаджиева/
Съгласувал:______/п/______


/Д.Чавдарова/

